Gandia acomiada el 2022 sense incidents rellevants en els diferents actes celebrats
02 gener 2023

## Gandia acomiada el 2022 sense incidents rellevants en els diferents actes celebrats02 gener 2023Última actualització: 02 gener 2023

![](../gestion/img/202515b1c83c776f2a1ba7c309247890136ccd78c682e942c93af4812b40a0a6.jpg)  
  

El regidor de Seguretat Ciutadana, **Nacho Arnau**, ha fet balanç del que han sigut aquestes dies de Nadal i la nit de Cap d'Any a Gandia quant a incidències. L'edil ha expressat que durant el transcurs dels diferents actes programats, com la San Silvestre, les Campanades Infantils o la actuació teatral amb pirotècnica al Parc del País Valencià «la valoració és molt positiva tant en Cap d'Any com en la resta de dies. No hem hagut de lamentar cap incident de rellevància a la via pública gràcies al treball realitzat prèviament».  
  
Els dispositius de seguretat de la Policia Local en coordinació amb la Policia Nacional, membres de Protecció Civil i altres grups han funcionat correctament. «Tot aquest dispositiu es treballa en la Junta Local de Seguretat i ara ja estem preparant la cavalcada dels Reis Mags amb la il·lusió d'aquesta arribada per a gaudir d'una nit màgica».